Maido Ruusmann

Maido Ruusmann (sündinud 27. juunil 1983 Tõrvas) on Eesti poliitik ja mootorisportlane, XV Riigikogu liige, endine Tõrva linnapea ja Tõrva vallavanem ning endine Tõrva Vallavolikogu esimees.

 Haridus 
Lõpetanud 2002. aastal Tõrva Gümnaasiumi ja õppinud aastatel 2002–2008, 2015–2019, Tartu Ülikoolis õigusteaduse erialal.

 Töökäik 
 2003 – 2006 AS Brick jurist
 2006 – 2009 AS Brick jurist/kvaliteedijuht
 2006 – 2009 OÜ Brick Kinnisvara arendusjuht, juhatuse liige
 2009 – 2013 Tõrva abilinnapea
 2010 – 2017 Tõrva Loitsu peakorraldaja
 2013 – 2017 Tõrva linnapea
 2017 – 2023 Tõrva vallavanem
 2023 – 2025 Tõrva vallavolikogu esimees
 2023 – ... XV Riigikogu liige

2016. aastal valiti Maido Ruusmann seitsmendaks Mulgimaa vanemaks.  Ta on Mulgi Elamuskeskuse rajamise üks eestvedajatest ning projekti kõneisik. 

Lisaks on Ruusmann MTÜ Eesti Reformierakond juhatuse liige, MTÜ Valgamaa Omavalitsuste Liit juhatuse esimees, SA Tõrva Kirik-Kammersaali juhatuse liige, MTÜ Tõrva Spordiselts juhatuse liige, AS Tõrva Tervisekeskus nõukogu esimees, OÜ Tõrva Veejõud nõukogu liige, MTÜ Mulgimaa Arenduskoda juhatuse esimees, SA Valgamaa Arenguagentuur nõukogu esimees, SA Keskkonnainvesteeringute Keskus nõukogu liige.  2021. aastal nimetas maaeluminister Urmas Kruuse Ruusmanni Maaelu Edendamise Sihtasutuse nõukogu liikme ametisse. Maido Ruusmann on liige kahes Riigikogu alatises komisjonis: Maaelu komisjonis ja Euroopa Liidu asjade komisjonis.

 Poliitiline tegevus 
Olnud aastatel 2005–2009 Tõrva Linnavolikogu liige ning töötanud aastatel 2009–2013 Tõrva Linnavalitsuses abilinnapeana. 2013–2017 oli Maido Ruusmann Tõrva linnapea. 2017. aastal valiti Maido Ruusmann Tõrva vallavanemaks. Alates 14. septembrist 2016 kuulub Eesti Reformierakonda. 2020. aasta novembris valiti ta Eesti Reformierakonna juhatusse.  Ruusmann on Reformierakonna Tõrva piirkonna ja Valga maakonna juht. 

Valimistulemused aastatel 2002–2023:

Aasta Hääli  Nimekiri 2002  12  Eesti Reformierakond 2005  13  Eesti Keskerakond 2009  45  Eesti Keskerakond 2013 (Tõrva linn)  196  Erakond Isamaa ja Res Publica Liit 2017 (Tõrva vald)  365  Eesti Reformierakond2019 (Võru-, Valga- ja Põlvamaa)1093Eesti Reformierakond2021 (Tõrva vald)507Eesti Reformierakond2023 (Võru-, Valga- ja Põlvamaa)1500Eesti Reformierakond

 Isiklikku 
Ruusmann on sündinud ja kasvanud Tõrva linnas. Tal on vabaabielus ja tal on kaks last.

Ta on kahekordne Balti meister [[bagikrossis.

 Viited 

 Välislingid 
 "Tõrva vallavanem Maido Ruusmann loobub riigikogu kohast. Tema asemel saab parlamenti Viljandimaal tuntud Sulev Kannimäe" Delfi, 26. jaanuar 2021
 "Tõrva vallavanem Maido Ruusmann: poliitika ei ole mu unelmate töö" Lõuna-Eesti Postimees, 16. oktoober 2020. 
 "Tõrva valla rajatud õpilaskodust sai valmides neljatärnihotell" ERR, 14. aprill 2023
 "Maido Ruusmann: huvi ja nõudlus maamajade järele kasvab lähiaastatel veelgi, riik tuleb käendustes appi"  Eesti Päevaleht, 26. mai 2021

Kategooria:Eesti Reformierakonna poliitikud
Kategooria:XV Riigikogu liikmed
Kategooria:Tartu Ülikooli vilistlased
Kategooria:Sündinud 1983